Publication: Magyar Közlöny
Issue: MK-2001-88 (Year: 2001, Number: 88)
Era: 1990-2004
Section: 1994. évi I. törvény 3. §-ával összhangban az Európai
Paragraph Index: 346

2. Cikk A jelen Egyezményben használt fogalmak a következő jelentéssel bírnak: „fuvarozó”: a Szerződő Felek egyike államának területén bejegyzett bármely természetes vagy jogi személy, aki a hatályban lévő nemzeti törvényekkel és más jogszabályokkal összhangban díj ellenében vagy saját számlára nemzetközi közúti fuvarozás végzésére jogosult; „gépjármű”: személyszállítás esetén: autóbusz — személyszállításra szolgáló gépi meghajtású közúti jármű, amely — a vezető ülését is beleértve — kilencnél több ülőhellyel rendelkezik, és kiegészülhet a személyi poggyász szállítására szolgáló pótkocsival is; árufuvarozás esetén: árufuvarozásra szolgáló gépi meghajtású közúti jármű, beleértve az ahhoz kapcsolt pótkocsit és félpótkocsit; „menetrend szerinti autóbusszal történő személyszállítás”: gépjárművel, előre egyeztetett menetrend, díjszabás és útvonal szerint, a kiinduló és végpont, illetve a megállóhelyek megjelölésével végzett személyszállítás; „nem menetrend szerinti autóbusszal történő személyszállítás”: személyszállítás, ami nem tartozik a „menetrend szerinti személyszállítás” kategóriájába.

Source: https://magyarkozlony.hu/hivatalos-lapok/980c91764d4a8291c9c4c9642129cf09c3f409b3/dokumentumok/8fe9d8414219567027416cb80565e4e7cd4a4ace/letoltes